18. ΒΑΣΙΛΙΚΟΝ ΔΙΑΤΑΓΜΑ της 24 Ιαν./19 Φεβρ. 1959 (ΦΕΚ Α΄ 30) Περί εκτελέσεως του Ν.Δ 3841/58 περί εκκαθαρίσεως και διαθέσεως των εν τη Ανατολική Μακεδονία και οπουδήποτε της Επικρατείας ανεγερθέντων παρά των Αρχών Κατοχής οικημάτων. Έχοντες υπ’ όψει:1)Τας διατάξεις της παρ. 1 του άρθρ. 5 του υπ’ αριθ. 3841/58 Ν.Δ/τος περί εκκαθαρίσεως και διαθέσεως των εν τη Ανατολική Μακεδονία και οπουδήποτε της Επικρατείας ανεγερθέντων οικημάτων παρά των Αρχών Κατοχής, 2)την υπ’ αριθ. 651/58 γνωμοδότησιν του Συμβουλίου Επικρατείας, προτάσει του Υπουργού Κοινωνικής Προνοίας, απεφασίσαμεν και διατάσσομεν: Άρθρ.1.-Η οριστική παραχώρησις των κατά το Ν.Δ. 3841/58 ακινήτων θα γίνη δι’ απόφάσεως του οικείου Νομάρχου (παραχωρητήριον) αποτελούσης τίτλον μεταγραπτέον εις τα  οικεία βιβλία μεταγραφών κατόπιν γνώμης  των   Τοπικών   Επιτροπών   του   Συμβουλίου  Λαϊ(Αντί για τη σελ. 461) Σελ. 461(α) Τεύχος 1305 Σελ. 95 Διάφοροι Στεγαστικοί Νόμοι 35.Η.ω.17-18 κής Στέγης, αι οποίαι θα εξετάζωσιν εάν ετηρήθησαν αι κατά το άθρ. 2 του ως είρηται Ν.Δ/τος προϋποθέσεις. Άρθρ.2.-1.)Η αποτίμησις της αξίας των ως άνω ακινήτων (οικήματος και οικοπέδου) θέλει γίνει παρά της κατά το άρθρ. 2 του Ν.Δ. 3841/58 Επιτροπής, εις ην θα μετέχη και ο αρμόδιος Νομομηχανικός. 2.Δια την αποτίμησιν των οικοπέδων θα ληφθή υπ’ όψιν η αξία, ην θα έχουσι ταύτα κατά τον χρόνον της εκτιμήσεως, αλλ’ ως εάν η περιοχή ήτο ακάλυπτος, δια δε την των κτισμάτων η αξία, ην θα έχουσι ταύτα κατά τον χρόνον της εκτιμήσεως, μειούμενη λόγω παλαιότητος. Άρθρ.3.-Η κατά το προηγούμενον άρθρον αξία των ακινήτων θα χρεωθή εις τους δικαιούχους δια της κατά το άρθρ. 1 του παρόντος πράξεως παραχωρήσεως, εγγραφομένης άμα και υποθήκης επί του παραχωρουμένου, προς εξασφάλισιν της απαιτήσεως του Δημοσίου. Άρθρ.4.-1)Η εξόφλησις της αξίας των ακινήτων θα γίνη εις 40 εξαμηνιαίας τοκοχρεωλυτικάς δόσεις, επί τόκω 4% ετησίως, καταβαλλομένας κατά Ιανουάριον και Ιούλιον εκάστου έτους. Η καταβολή της πρώτης δόσεως θα γίνη κατά την έναρξιν της πρώτης μετά την οριστικήν παραχώρησιν εξαμηνίας. 2)Η είσπραξις των δόσεων θα γίνεται παρά του οικείου Δημοσίου Ταμείου, εν περιπτώσει δε καθυστερήσεως θα εισπράττωνται αύται κατά τας διατάξεις περί εισπράξεως δημοσίων εσόδων. Άρθρ.5.-1.)Η κατά το άρθρ. 2 του παρόντος Επιτροπή είναι αρμοδία και δια την εφαρμογήν των διατάξεων του άρθρ. 3 του Ν.Δ. 3841/58. 2)Χρέη Γραμματέως της ως είρηται Επιτροπής θα εκτελή υπάλληλος του Υπουργείου Κοινωνικής Προνοίας, οριζόμενος υπό του Προϊσταμένου του οικείου Κέντρου Κοιν. Προνοίας. 